2 April 1868 – 13 Julie 1883
1829, Fokontany van Masombahiny
13 Julie 1883 (53–54 jaar oud)
Prinses Rafarasoa Ramasindrazana
Ranavalona II (1829 – 13 Julie 1883) was van 1868 tot 1883 koningin van die Koninkryk Madagaskar. Sy het Rasoherina, haar niggie, opgevolg. Sy word die beste daarvoor onthou dat sy die koninklike hof tydens haar bewind gekersten het.
’n Foto van koningin Ranavalona II.
Ranavalona II, ’n vrou van Radama II, het haar niggie koningin Rasoherina, ook ’n vrou van Radama II, opgevolg ná Rasoherina se dood op 1 April 1868. Op 21 Februarie 1869 het sy ’n politieke huwelik met eerste minister Rainilaiarivony aangegaan op ’n seremonie waartydens die hof amptelik tot die Christendom bekeer is. Dié kerstening was ’n poging om groter invloed te kry oor die toenemend magtige Protestantse faksie. Ranavalona het die tradisionele koninklike idole (sampy) in September 1869 in ’n vuur laat verbrand en hulle met die Bybel vervang.
Onder haar bewind het die probleem van ontbossing aandag gekry. Die koningin het die gebruik van stene en ander duursame boumateriaal in Antananarivo goedgekeur – koning Andrianampoinimerina het dit voorheen verbied. Sy het ook die tradisionele afbranding van woude vir landboudoeleindes (tavy) en die bou van huise in woude verbied.
Ranavalona II is in 1883 dood en is in Ambohimanga begrawe. Sy is opgevolg deur Ranavalona III, die laaste monarg van Madagaskar.
↑ Drapeyron, L. Revue de géographie, Volumes 38–39. C. Delagrave, 1896.
↑ Acquier, Jean-Louis (1997). Architectures de Madagascar (in Frans). Berlyn: Berger-Levrault. ISBN 978-2-7003-1169-3.
↑ Gade, Daniel W. (1996). “Deforestation and its effects in Highland Madagascar”. Mountain Research and Development 16 (2): 101–116. doi:10.2307/3674005.
Wikimedia Commons het meer media in die kategorie Ranavalona II.
Ontsluit van "https://af.wikipedia.org/w/index.php?title=Ranavalona_II&oldid=1894235"